**OSTVARENJE PRAVA NA PRISTUP INFORMACIJAMA**

**XVIII. GIMNAZIJE**

Pravo na pristup informacijama ostvaruje se na osnovu odredaba *Zakona o pravu na pristup informacijama* („Narodne novine“ br. 25/13. i 85/15.).

**Službenica za informiranje**

Tajnica škole imenovana je službenicom za informiranje i zadužena je za vođenje postupaka rješavanja o zahtjevima za pristup informacijama.

Pravo na pristup informacijama sukladno Zakonu o pravu na pristup informacijama ostvaruje se usmenim ili pisanim podnošenjem Zahtjeva za pristup informacijama.

**Obrazac Zahtjev za pristup informacijama**

Obrazac 2. koji možete preuzeti na mrežnoj stranici Škole sadrži podatke o podnositelju zahtjeva (ime i prezime / naziv, adresa / sjedište, telefon i/ili e-pošta), podatke o nazivu i sjedištu škole, podatke o informaciji koja se traži (koji su važni za prepoznavanje informacije) i podatke o načinu pristupa informaciji koji odabire podnositelj zahtjeva.

Popunjen obrazac zahtjeva za pristup informacijama može se dostaviti na jedan od sljedećih načina:

* ***poštom na adresu škole:***

XVIII. gimnazija

Mesićeva 35

Zagreb 10000

n/r službenici za informiranje

* ***elektroničkom poštom na adresu:***

ured@gimnazija-osamnaesta-zg.skole.hr

*-* ***osobno dostaviti u tajništvo Škole tijekom uredovnog radnog vremena***

**Rok za rješavanje o zahtjevu**

O zahtjevu se odlučuje u skladu s člankom 23. Zakona o pravu na pristup informacijama u zakonskom roku od 15 dana od dana podnošenja urednog zahtjeva, s iznimkom ako je zahtjev nepotpun i nerazumljiv.

**Dopuna i ispravak informacije**

Sukladno članku 24. Zakona o pravu na pristup informacijama, korisnik može Obrascem 3. koji možete preuzeti na mrežnoj stranici Škole tražiti dopunu ili ispravak dostavljene informacije u roku od 15 dana od dana dobivanja informacije.

**Ograničenje prava na pristup informacijama**

Pravo na pristup informacijama može se ograničiti u skladu s člankom 15. Zakona o pravu na pristup informacijama.

**Naknada stvarnih materijalnih troškova koji nastanu pružanjem informacije**

U skladu s člankom 19. Zakona o pravu na pristup informacijama Škola ima pravo tražiti od korisnika - podnositelja zahtjeva naknadu stvarnih materijalnih troškova koji nastanu pružanjem informacije, kao i naknadu troškova dostave tražene informacije.

Kriteriji za određivanje visine naknade i načina naplate naknade koje propisuje Povjerenica za informiranje objavljeni su na adresi:

http://narodne-novine.nn.hr/clanci/sluzbeni/2014\_01\_12\_231.html

Zagreb, 9. veljače 2017.